Det var formentlig en kontrovers, der var årsag til at den 35-årige mand fra Støvring gik hjem og hentede et oversavet jagtgevær. Omkring 20 personer var til stede på værtshuset lidt i to i nat, da manden kom tilbage og affyrede et skud med geværet. Haglene ramte gulvet, men kuglerne fløj efter videre op og ramte herefter to kvinder. De fik dog kun lettere skader. Manden forsvandt herefter fra værtshuset, men blev fundet af politiet to timer senere på en adresse i Støvring. Manden er kendt af politiet i forvejen. Han er blevet sigtet for at være i besiddelse af skydevåben under skærpede omstændigheder og han blev i dag ved grundlovsforhør varetægtsfængslet indtil 30. maj. Alle vidner i sagen skal nu til afhøring.

Opsummering:
En mand skød i nat med et oversavet jagtgevør på værtshuset Fænghætten i Støvring. To kvinder blev ramt.